PATVIRTINTA

Rokiškio rajono savivaldybės tarybos

2021 m. balandžio 30 d. sprendimu Nr. TS-

SPORTO NEVYRIAUSYBINIŲ ORGANIZACIJŲ PROJEKTŲ FINANSAVIMO 2021 M. KONKURSO TVARKOS APRAŠAS

I SKYRIUS

BENDROSIOS NUOSTATOS

 1. Sporto nevyriausybinių organizacijų projektų finansavimo iš savivaldybės biudžeto lėšų aprašas (toliau – aprašas) nustato finansavimo prioritetus ir vertinimo kriterijus, paraiškų pateikimo ir svarstymo tvarką, lėšų skyrimą, sąmatos tikslinimą bei atsiskaitymą už lėšų panaudojimą ir projektų (toliau – projektai) rezultatus.

 2. Savivaldybės biudžeto lėšos (toliau – lėšos) nevyriausybinių organizacijų įgyvendinamiems projektams finansuoti yra numatomos kiekvienais metais Rokiškio rajono strateginio veiklos plano 3 programoje skirtuose savivaldybės biudžeto asignavimuose.

 4. Apraše vartojamos sąvokos:

4.1. priemonės vykdytojas – Rokiškio rajono savivaldybės administracijos Švietimo ir sporto skyrius;

4.2. projektas – apibrėžta laike kryptingos veiklos neskaidoma priemonių visuma, kurios tikslas – suteikti laisvalaikio, rekreacijos, fizinio aktyvumo ir sporto paslaugą arba sukurti sporto produktą, skirtą visuomenės laisvalaikio, rekreaciniams, sporto švietėjiškiems poreikiams įgyvendinti;

4.3. prioritetas – pirmumas, pirmenybė;

4.4. vertinimo kriterijai – produkto ar paslaugos rodikliai arba duomenys naudojami skirtingoms alternatyvoms lyginti;

 4.5. projekto įgyvendinimo pradžia ir pabaiga – laikotarpis, kurio pradžioje turi būti pradėtos, o pabaigoje turi būti baigtos visos projekto veiklos bei patirtos visos su projekto įgyvendinimu susijusios tinkamos finansuoti išlaidos;

4.6. projekto sąmata – skaičiavimais pagrįsta lėšų suma, reikalinga projekto tikslui pasiekti;

4.7. sąmatos straipsnis – vienos ekonominės paskirties išlaidoms numatytos lėšos.

II SKYRIUS

FINANSAVIMO PRIORITETAI IR VERTINIMO KRITERIJAI

5. Atsižvelgiant į patvirtintą savivaldybės biudžetą, skelbiamas konkursas.

6. Finansavimas skiriamas vadovaujantis šiais prioritetais:

 6.1. sporto renginiams, garsinantiems Lietuvos Respublikos ar Rokiškio rajono vardą;

 6.2. sporto renginiams rajone;

 6.3. sporto šakų komandoms dalyvaujančioms šalies čempionatuose ar lygose varžybų

mokesčiui.

 7. Finansavimas skiriamas vadovaujantis šiais vertinimo kriterijais:

 7.1.projekto tikslo atitikimas konkurso prioritetams – 3 balai;

 7.2. projekto tikslo ir įgyvendinimo plano keliamų uždavinių dermė – 3 balai;

 7.3.projekto masiškumas (pagal numatomų dalyvių ir žiūrovų skaičių) – 2 balai;

 7.4. laukiamų rezultatų arba poveikio tikslinei grupei aiškumas ir vertė – 2 balai;

 7.5. informacijos apie projektą sklaidos įvairovė – 2 balai;

 7.6. sąmatos pagrįstumas, atsižvelgiant į įgyvendinamas veiklas ir parengimo kokybė – 2 balai;

 7.7. projekto perspektyvos ir tęstinumo pagrindimas – 2 balai;

 7.8. turimi papildomi projekto finansavimo šaltiniai – 2 balai;

 7.9. projekto novatoriškumas – 1 balas;

 7.10. projektas, skatinantis naujas visuomenės iniciatyvas – 1 balas.

**III SKYRIUS**

**PARAIŠKŲ PATEIKIMO IR SVARSTYMO TVARKA**

 8. Sporto nevyriausybinių organizacijų projektų paraiškos priimamos iki gegužės 11 dienos imtinai. Paraiškas projektams finansuoti gali teikti visos sporto nevyriausybinės organizacijos, kurių nuostatuose (įstatuose) įteisinta įvairių krypčių sportinė veikla ir sportinė veikla yra pagrindinis organizacijos veiklos tikslas. Viena sporto organizacija gali pateikti vieną paraišką.

 9. Netinkami pareiškėjai – sporto nevyriausybinės organizacijos, neteikiančios apie save duomenų Rokiškio rajono savivaldybės Nevyriausybinių organizacijų registrui bei nepateikę metinės finansinės atskaitomybės dokumentų ilgiau nei 12 mėnesių Juridinių asmenų registro tvarkytojui.

 10. Didžiausia galima projekto finansavimo suma – 700 eurų.

 11. Projektus svarsto ir vertina Rokiškio rajono savivaldybės sporto ir sveikatinimo taryba (toliau- Taryba), kuri vadovaudamasi projektų vertinimo išvadomis, teikia siūlymus savivaldybės administracijos direktoriui įsakymu skirti lėšų programoms finansuoti.

 12. Projekto vykdytojai teikia užpildytą, projekto vykdytojo vadovo ir finansininko parašais, patvirtintą paraišką (1 priedas), prie paraiškos prideda organizacijos įstatų ir registracijos pažymėjimo patvirtintas kopijas į vieną PDF formato dokumentą ir siunčia elektroniniu paštu: savivaldybe@post.rokiskis.lt;

 12.1. paraišką (1 priedas) word formate pateikia elektroniniu paštu: jaunimas@post.rokiskis.lt

 13. Užregistruotoms paraiškoms atliekamas administracinis vertinimas (paraiškų teikėjai gali būti prašomi papildyti ar pakeisti paraišką per dvi darbo dienas) ir po to paraiškos teikiamos vertinti Tarybai. Tarybos nariai per penkias darbo dienas įvertina projektus balais. Kiekvienas tarybos narys kiekvieną projektą vertina atskirai, užpildydamas sporto nevyriausybinių organizacijų projektų vertinimo lentelę (2 priedas). Tarybos posėdžio metu parengiama bendra visų projektų vertinimo suvestinė. Galutinis balas projektui apskaičiuojamas sudėjus kiekvieno vertintojo tam projektui skirtus balus ir padalinus iš vertintojų skaičiaus išvedamas vidurkis, pagal kurį ir gaunamas bendras projekto įvertinimo balas.

 14. Lėšos skiriamos atsižvelgiant į surinktų balų vidurkį, kai projektas įvertintas 11 ir daugiau balų.

 15. Projektai, įvertinti mažiau nei 11 balų, nefinansuojami.

16. Paraiškos nesvarstomos, jeigu nustatyta bent viena iš šių aplinkybių:

 16.1. paraiškos, pateiktos pasibaigus priėmimo terminui, nurodytam savivaldybės skelbime;

 16.2. paraiškos neatitinka taisyklių reikalavimų;

 16.3. paraiškos, pateiktos projektų vykdytojų, kurie:

 16.3.1. nustatyta tvarka neatsiskaitė su savivaldybe už ankstesniais metais skirtas lėšas;

 16.3.2. nustatyta tvarka nepateikė Rokiškio rajono kūno kultūros ir sporto centrui privalomos klubo statistinės ataskaitos (forma Nr. SKĮ – 1).

IV SKYRIUS

LĖŠŲ SKYRIMAS IR ATSISKAITYMAS UŽ PROJEKTO REZULTATUS

 17. Lėšos projektams finansuoti tvirtinamos Savivaldybės administracijos direktoriaus įsakymu, atsižvelgiant į Rokiškio rajono savivaldybės sporto ir sveikatinimo tarybos sprendimo protokolą.

 18. Su projekto vykdytoju sudaroma Savivaldybės biudžeto lėšų naudojimo sutartis, vadovaujantis Rokiškio rajono savivaldybės administracijos direktoriaus įsakymu patvirtinta savivaldybės biudžeto lėšų naudojimo sutarties forma ir jos priedais.

 19. Projekto vykdytojas, įgyvendinęs projektą, teikia ataskaitą Rokiškio rajono savivaldybės administracijos Švietimo ir sporto skyriui pagal sutartyje nustatytus reikalavimus.

**V SKYRIUS**

**BAIGIAMOSIOS NUOSTATOS**

 20.Projekto vykdytojai, pažeidę aprašo ar / ir sudarytos sutarties reikalavimus, atsako teisės aktų nustatyta tvarka ir praranda teisę vienerius metus teikti paraiškas ir gauti lėšas iš 3 programos strateginiame veiklos plane nurodytų priemonių.

 21. Šis Aprašas tvirtinamas, keičiamas ir pripažįstamas netekusiu galios savivaldybės tarybos sprendimu.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Sporto nevyriausybinių organizacijų projektų finansavimo

 2021 m. konkurso tvarkos aprašo1 priedas

**SPORTO NEVYRIAUSYBINĖS ORGANIZACIJOS**

**PARAIŠKA**

1. Informacija apie projekto vykdytoją

1.1. Sporto nevyriausybinės organizacijos pavadinimas, teisinė forma, kodas: ........................................................................................................................................................... …………………………………………………………...................................................................

1.2. Buveinės adresas, telefono Nr., el. pašto adresas: ...........................................................................................................................................................

...........................................................................................................................................................

1.3. Sporto nevyriausybinės organizacijos vadovo pareigos, vardas, pavardė, telefono Nr., el. pašto adresas:

…………………………………………………………...................................................................

...........................................................................................................................................................

1.4. Projekto vadovo vardas, pavardė, telefono Nr., el. pašto adresas:

......................................................................................................................................................................................................................................................................................................................

2. Informacija apie projektą

2.1.Projekto pavadinimas:……………….………

2.2.Projekto įgyvendinimo vieta:……………….………

2.3.Projekto įgyvendinimo laikotarpis (turi būti tiksliai nurodyta projekto pradžios ir pabaigos data) .......………………………................................................................................................................

2.4.Projekto tikslas ir uždaviniai:

………………………………………………………………….......................................................
……………………………………………………………………………………………….……..

2.5. Projekto įgyvendinimo planas (projekto veiklos terminai, vieta, įgyvendinimo būdai):

|  |  |  |  |
| --- | --- | --- | --- |
| Veiklos pavadinimas | Vykdymo laikas | Vieta | Įgyvendinimo būdai (pvz. varžybos, turnyrai ir pan.) |
|  |  |  |  |
|  |  |  |  |
|  |  |  |  |

2.6. Informacija apie projekto sklaidą, viešinimą informacinėse priemonėse

......................................................................................................................................................................................................................................................................................................................

3. Projekto finansavimas

3.1. Visa numatoma projekto vertė........................................................................................... Eur

3.2. Iš Rokiškio rajono savivaldybės (toliau – savivaldybės) prašomo finansavimo dydis …………………..................(iki 700.00 Eur)

3.3. Duomenys apie projekto partnerius ir rėmėjus, jų finansinį indėlį ar numatomas suteikti paslaugas

.........................................................................................................................................................

...........................................................................................................................................................

4. Detali projekto išlaidų sąmata.

|  |  |
| --- | --- |
| 1. | (Uždavinio pavadinimas) |
|   | Veiklos pavadinimas | Vnt. kaina | Kiekis | Visa suma, Eur | Iš savivaldybės prašoma suma, Eur |
| 1. |   |   |   |   |   |
| 2. |   |   |   |   |   |
|  |  Iš viso: |  |  |
| 2.  | (Uždavinio pavadinimas) |
|  | Veiklos pavadinimas  | Vnt. kaina | Kiekis | Visa suma, Eur | Iš savivaldybės prašoma suma, Eur |
| 1. |   |   |   |   |   |
| 2. |  |  |  |  |  |
|   | Iš viso:  |   |   |
| 3.  | (Uždavinio pavadinimas) |
|   | Veiklos pavadinimas  | Vnt. kaina  | Kiekis | Visa suma, Eur | Iš savivaldybės prašoma suma, Eur |
| 1. |   |   |   |   |   |
| 2. |   |   |   |   |   |
|   | Iš viso:  |   |   |
| Iš viso: |  |   |  |   |   |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Juridinio asmens vadovo vardas, pavardė) (Parašas)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Juridinio asmens vyriausiojo buhalterio (finansininko) vardas ir pavardė) (Parašas)*

 Sporto nevyriausybinių organizacijų projektų finansavimo

 2021 m. konkurso tvarkos aprašo 2 priedas

**SPORTO NEVYRIAUSYBINIŲ ORGANIZACIJŲ PROJEKTŲ VERTINIMO LENTELĖ**

Projekto registracijos numeris \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Projekto pavadinimas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Projektą teikusi organizacija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Vertinimo rodikliai: | Vertintojo skirti balai | Didžiausias galimas balų skaičius |
| 1. Projekto tikslo atitikimas konkurso prioritetams  |  | 3 |
| 2. Projekto tikslo ir įgyvendinimo plano keliamų uždavinių dermė |  | 3 |
| 3. Projekto masiškumas (pagal numatomų dalyvių ir žiūrovų skaičių) |  | 2 |
| 4. Laukiamų rezultatų arba poveikio tikslinei grupei aiškumas ir vertė  |  | 2 |
| 5. Informacijos apie projektą sklaidos įvairovė  |  | 2 |
| 6. Sąmatos pagrįstumas, atsižvelgiant į įgyvendinamas veiklas ir parengimo kokybė  |  | 2 |
| 7. Projekto perspektyvos ir tęstinumo pagrindimas  |  | 2 |
| 8. Turimi papildomi projekto finansavimo šaltiniai  |  | 2 |
| 9. Projekto novatoriškumas  |  | 1 |
| 10. Projektas, skatinantis naujas visuomenės iniciatyvas  |  | 1 |
| Bendras projekto balas |  | 20 |

Projekto privalumai\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Projekto trūkumai\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vertintojas \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė)

Data